Natalia Antonino sobre la presència de Sagunt en Fitur 2020: ‘Ha sigut un punt d'inflexió en el desenvolupament del turisme saguntí’
27 de gener 2020

![](/media/42oankt0/43_c_natalia_antonino_dario_moreno.jpg)  
  
  
  
_L'alcalde de Sagunt, Darío Moreno, i la regidora de Turisme, Natalia Antonino, en Fitur 2020_  
  

La presència de Sagunt en FITUR 2020 ha conclòs amb un balanç molt positiu, tant per les nombroses presentacions que s'han realitzat, com pels productes mostrats i el nombre de contactes i visitants que han passat per l'estand saguntí.

  
 

La nova i exclusiva proposta amb la qual Sagunt ha acudit a esta cita anual sobre turisme, amb els productes Parla'm de Sefarad, la Ruta del Grial, la gastronomia, el programa de drons per a garantir la seguretat a les platges i el Music Port Fest, ha tingut una resposta tan positiva que, segons ha subratllat la regidora de Turisme, Natalia Antonino, «**Fitur 2020 ha sigut un punt d'inflexió en el desenvolupament del turisme saguntí, la qual cosa ens anima a continuar treballant en este sentit paquetitzant l'oferta, apostant per un turisme de 365 dies i demostrant que una destinació turística ha de treballar transversalment per a incloure en la seua oferta la cultura, les festes, l'economia i l'ús de la ciutat**».

  
 

L'edició de Fitur 2020 ve avalada per xifres històriques amb els més de 255.000 visitants, 918 expositors titulars, 11.040 empreses, 165 països i regions i una participació internacional del 56%. Segons Antonino, «**estos números demostren que Fitur s'ha convertit en l'aparador mundial més important del turisme, per la qual cosa és imprescindible que Sagunt haja sigut visible i s'haja situat al costat de la millor oferta turística que existix en l'actualitat**».

  
 

En este sentit, és important destacar que l'oferta turística presentada per l'Ajuntament de Sagunt ha suposat tot un èxit per la novetat i l'exclusivitat dels productes desenvolupats, la qual cosa convertix a la capital del Camp de Morvedre en la punta de llança del turisme cultural, històric i gastronòmic a la Comunitat Valenciana.

  
 

A més, la regidora ha assenyalat la importància de seguir les recomanacions de Turisme Comunitat Valenciana per al compliment d'un turisme sostenible, amable i hospitalari d'acord amb els objectius de desenvolupament de l'Agenda 2030, uns valors que segons Antonino «**impregnen cadascuna de les propostes que es realitzen des de la delegació de Turisme de Sagunt**».

​​

*   [](http://www.facebook.com/sharer.php?u=https://aytosagunto.es/va/actualitat/natalia-antonino-sobre-la-presencia-de-sagunt-en-fitur-2020-ha-sigut-un-punt-d-inflexio-en-el-desenvolupament-del-turisme-sagunti/ "Facebook")
*   [](http://twitter.com/share?url=https://aytosagunto.es/va/actualitat/natalia-antonino-sobre-la-presencia-de-sagunt-en-fitur-2020-ha-sigut-un-punt-d-inflexio-en-el-desenvolupament-del-turisme-sagunti/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/natalia-antonino-sobre-la-presencia-de-sagunt-en-fitur-2020-ha-sigut-un-punt-d-inflexio-en-el-desenvolupament-del-turisme-sagunti/ "Linked In")
*   [](mailto:?body=https://aytosagunto.es/va/actualitat/natalia-antonino-sobre-la-presencia-de-sagunt-en-fitur-2020-ha-sigut-un-punt-d-inflexio-en-el-desenvolupament-del-turisme-sagunti/)